เปนอาการผื่นที่ปลายอวัยวะเพศ​ตอนนี้หนังหุ้มตีบลงถลกขึ้นไม่ได้​ เจบมาก​ไปหาบอกว่สยังไงดีไม่กล้าไปผมอายมาก
สวัสดีค่ะ หนึ่งจากอาการดังกล่าวมานั้นการมีผื่นหรือแผลที่อวัยวะเพศอาจสัมพันธ์การที่หนังหุ้มปลายตีบและเปิดไม่สุดได้ หรือเกิดจากโรคติดต่อทางเพศสัมพันธ์ หรือภาวะการถูกเสียดสีมากเกินไปภาวะหนังหุ้มปลายองคชาตตีบหรือเปิดได้ไม่สุด คือภาวะที่ผิวหนังบริเวณปลายองคชาตหดตัวจนไม่สามารถดึงให้เปิดขึ้นได้ดังปกติ ซึ่งอาจไม่จำเป็นต้องเข้ารับการรักษาหากความผิดปกติดังกล่าวไม่ส่งผลกระทบต่อร่างกายหรือรบกวนการใช้ชีวิตประจำวันแต่หากหนังหุ้มปลายที่ตีบมาบีบรัดปลายอวัยวะเพศมากก่อให้เกิดความเจ็บปวดระหว่างมีเพศสัมพันธ์ หรือทำให้การทำความสะอาดอวัยวะเพศเป็นไปได้ยาก จนเกิดการหมักหมมของขี้เปียกจนมีการอักเสบติดเชื้อหรือมีตุ่มผิวหนังอักเสบตามมา อาจเป็นข้อบ่งชี้ในการทำการขลิบหนังหุ้มปลายแนะนำปรึกษาแพทย์หรือศัลยแพทย์เกี่ยวกับการขลิบหนังหุ้มปลายค่ะ การรักษาด้วยยาอาจใช้ยาสเตียรอยด์ทาบางๆ ถ้าไม่ดีขึ้นแพทย์อาจพิจารณาทำการขลิบหนังหุ้มปลาย ไม่จำเป็นต้องกลัวหรืออายนะคะ เพราะหากปล่อยไว้ไม่รักษาอาจมีการติดเชื้อรุนแรงมากขึ้นได้